**VABILO: VLAK IN KOLO V LETU ŽELEZNIC**

Vabimo vas, da se nam pridružite **17. septembra 2021** na **posvetu v Tehniškem muzeju Slovenije**, v **Bistri pri Vrhniki.** Prijave na dogodek so mogoče **do 16. septembra** na povezavi: <https://forms.gle/x1FcKm8qBwXRg7Fp9>**.**

Dogodek bo v primeru poslabšane epidemiološke slike izveden spletno, o čemer bomo prijavljene pravočasno obvestili.



**Prihodnost nas postavlja pred številne velike izzive: doseganje podnebne nevtralnosti, povečevanje energetske in mobilnostne učinkovitosti, odpornosti na krize. Odgovor nanje? V veliki meri povečanje deleža prevozov po železnici.**

*Evropski parlament* je **leto 2021** razglasil za **evropsko leto železnic**. Promet namreč povzroča kar četrtino vseh emisij toplogrednih plinov v EU. Da bi dosegli cilj podnebne nevtralnosti do leta 2050 Evropskega zelenega dogovora, je treba emisije iz prometa zmanjšati za 90 %, k čemur lahko precej prispeva povečanje deležev poti opravljenih z vlaki. K temu pa zlasti bolj pogoste, udobnejše in hitrejše železniške povezave in integriran javni promet, veliko pa tudi dobre možnosti za hiter prestop s kolesa na vlak z možnostjo varnega parkiranja koles ter izboljšanje možnosti za prevoz koles na vlakih, ki jih ponujajo tudi nove garniture potniških vlakov SŽ.

**Kako smo evropskim prizadevanjem sledili pri nas? Kakšne vsebine in pristope so razvijale SŽ, občine, razvojne agencije, organizacije in posamezniki?**

**Program**

9.45 **Predstavitev projekta »DEPO – staro za noro«,** izdelava smutijev: JP KPV, d.o.o.

10.00 **Uvod in pozdrav udeležencev**: CIPRA Slovenija (KTPP), g. Bojan Čebela, župan Borovnice, ga. Barbara Juršič, direktorica TMS

10.15 **Prizadevanja Slovenskih železnic za trajnostno mobilnost v letu železnic**: g. Primož Kokalj, SŽ potniški promet d. o. o.

10.35 **Kolesarstvo in prevoz z vlakom kot sestavna in povezana dela CPS Občine Borovnica**: g. Andrej Klemenc, Občina Borovnica

10.50 **Dravska kolesarska pot: razvojni potenciali ter celostno upravljanje območja reke Drave v Sloveniji** - ga. Karmen Razlag, RRA Podravje – Maribor

11.10 Odmor

11.20 "**Štreknabus« in sobotni kolesarski vlak na Koroškem** - g. Peter Zajc, RRA Koroška

11.40 **Železnica – prijateljica ali sovražnica kolesarskih popotnikov?** - ga. Irena Hlede, Proanima

12.00 **Alpski biseri: predstavitev dobrih praks** - g. Klemen Langus, Občina Bohinj

12.20 **Razvojni potenciali Bohinjske proge** - g. Matjaž Marušič, Konzorcij za  Bohinjsko-goriško progo

12.40 Vprašanja in razprava

13.00 Malica – gostilna Bistra

Po malici si bo mogoče po želji pod strokovnim vodstvom **ogledati kolesarsko zbirko Tehniškega muzeja Slovenije** in/ali **menihov zeliščni vrt** v neposredni bližini Tehniškega muzeja.

Predlagamo, da **na srečanje, kolikor je to le mogoče, pridete z javnim prevozom oz. z vlakom**.

Vlak **iz Ljubljane proti Borovnici** odpelje **ob 8.57**, iz Borovnice **v Ljubljano pa ob 14.37, 15.07, 16.04 in 17.17**. Na postaji v Borovnici bo **ob 9.30** **organiziran prevoz na dogodek z avtobusom**, na voljo pa bo tudi **izposoja (električnih) koles**. Iz smeri Sežana prispe vlak v Borovnico ob 8.37, odhodi v to smer pa so ob 14.50, 15.37 in 16.37. Prevoz do železniške postaje Borovnica bo organiziran 20 minut pred odhodom omenjenih vlakov brezplačno s strani podjetja **Benotours d. o. o.**, za kar se mu lepo zahvaljujemo.

**Od Borovnice do Bistre** bo za vse, ki boste prišli v kombinaciji vlaka in kolesa ali pa si boste (električno) kolo izposodili na železniški postaji Borovnica, **organizirano vodeno kolesarjenje po varnih lokalnih cestah** in barjanskih kolovozih. Razdalja je dobrih 6 km, tako da kolesarjenje v eno smer traja dobre četrt ure. Tisti, ki boste iz Borovnice želeli nadaljevati pot z (električnim) kolesom, prosimo, da to do 13. 9. 2021 sporočite na: [andrej.klemenc@borovnica.si](mailto:andrej.klemenc@borovnica.si). Število koles za izposojo je omejeno.

**Pogoj za udeležbo je izpolnjevanje pogojev PCT!**

Veselimo se srečanja z vami!

Več info: [katarina.zakelj@cipra.org](mailto:katarina.zakelj@cipra.org), CIPRA Slovenija, v imenu Koalicije za trajnostno prometno politiko Slovenije